تالت نصيحة معانا علشان تقدرى تعملى انطباع اول كويس هى انك تعملى eye contact لما تتكملى مع اى حد حتى لو كان اكبر منك فى السن او فى الترتيب الوظيفى مثلا، لانه ده هيبينك واثقة جدا من نفسك و كمان متفهمة، ولازم تتجنبى انك تبعدى بنظرك عنه او تبصى بعيد عن اللى بيكلمك علشان ده هيدى عنك انطباع انك مش واثقة فى نفسك ، و كمان انك مش مهتمة بالكلام اللى بيتقال او انك مابتحترميش الشخص اللى انتى معاه، علشان كده مهم انك تعملى eye contact قوى و تبذلى جهد فى انك تركزى مع الشخص اللى انتى قاعده معاه فى انك تهتمى بالكلام و تبدى ردود أفعال مناسبة، ولو كان الموضوع صعب عليكى يبقى حاولى تتدربى عليه وانتى بتتكملى مع اخواتك او اصحابك وتحاولى تبصى فى عينيهم وانتى بتتكلمى معاهم.